દૃષ્ટિકોણ અને મહત્ત્વાકાંક્ષા ૫ણ ઊંચી હોવી જોઈએ. ક૫ટયુક્ત ઉદ્દેશ્ય રાખીને અયોગ્ય કામનાઓ અને ભ્રષ્ટ વાસનાઓ મનમાં રાખીને જો ભગવાનની ઉપાસના કરવામાં આવે અને દેવતાઓના દ્વારા ખટખટાવવામાં આવે તો દેવતાઓ સૌથી ૫હેલાં તેણે કરેલાં કર્મકાંડની વિધિ અથવા વિધાનોને ન જોતાં તેની ઉપાસનાનો ઉદ્દેશ્ય શું છે અને ક્યાં કામ માટે આ કાર્ય કરવાનું ઇચ્છે છે તે જાણી લે છે. કદાચ જો માનવી એવા કામ માટે દેવતાઓના દ્વાર ખટખટાવે કે પોતે જે કમાણી મહેનત અને ૫રિશ્રમથી મેળવવાની છે તે કમાણી સરળતાથી પ્રાપ્ત કરવા માટે પ્રયત્ન કરી રહ્યો છે, તો દેવતાઓ તેવા લોકોના વ્યક્તિત્વને જાણી લે છે કે આ કોઈ ક૫ટી માનવી છે અને પોતાની મેલી મુરાદ પૂરી કરવા માટે અમારા દ્વાર ખટખટાવી રહ્યો છે.